Den Europæiske Skrue af Tore V. Olsen (e-bog, pdf, drm)
> E-bøger>Den Europæiske Skrue: Demokratisk dynamik i Danmark og Sverige
Den Europæiske Skrue: Demokratisk dynamik i Danmark og Sverige (e-bog, pdf, drm)
Af: Tore V. Olsen
Dato for udgivelse: 2008-08-01
Medforfattere: Tore V. Olsen, Ove K. Pedersen
ISBN-13: 9788757492668
Læseprøve: http://samples.pubhub.dk/9788757492668.pdf
Denne bog er sidste led i efterhånden mange års arbejde med at analysere konsekvenserne af den europæiske integration på de nordiske lande. Den indgår i et projekt, der blev sat i gang tilbage i 1992. Fra start til slut har formålet været at studere forvaltningspolitiske forandringer i Norge, Sverige og Danmark. Bogen handler dog også om EU som et unikt og normalt politisk system. Og om EU som en historisk nyskabelse. Den handler om EU som et sæt af politiske organer, der træffer politiske beslutninger for et samfund, som hverken er nationalt eller internationalt, men transnationalt. Den handler om, hvordan EU's karakter af postnationalt samfund har stor betydning for dets medlemslande. Og om hvordan de nationale befolkningers skepsis har tvunget de nationale regeringer og politiske eliter til at legitimere deres deltagelse i EU-samarbejdet. Den handler kort sagt om, hvordan EU har skabt en europæisk skrue - tvunget regeringer og parlamenter til at finde nye måder at legitimere politik på - både den, der foregår i de nationale hovedstæder, og den, der foregår i Bruxelles. Ove K. Pedersen er professor i komparativ politisk økonomi ved International Center for Business and Politics, Copenhagen Business School. Han har udgivet en lang række bøger, herunder fire bind om forvaltningspolitik i Norden, og to bøger om EU og konsekvenserne heraf på de nationale demokratiske systemer i de nordiske lande. Tore V. Olsen er forskningsadjunkt ved International Center for Business and Politics, Copenhagen Business School. Han har skrevet Ph.d. afhandling om den europæiske integration og legitimeringen heraf.